Kārlis Valdhauers
Kārlis Frīdrihs Verners Mihaels Valdhauers (vācu: Carl Friedrich Werner Michael Waldhauer; dzimis 1820. gada 8. decembrī, miris 1899. gada 30. aprīlī) bija Saļienā dzimis vācbaltiešu izcelsmes Latvijas ārsts, oftalmologs. Reimersas acu klīnikas pirmais direktors, viens no oftalmoloģijas pamatlicējiem Latvijā. Mācījies Jelgavas Cildenajā ģimnāzijā. No 1840. gada studēja medicīnu Kēnigsbergas Universitātē, no 1843. gada — Halles Universitātē, kur ieguva doktora grādu. 1846. gadā pārlicis eksāmenus Pēterburgā. Pēc desmit lauku ārsta darbā pavadītiem gadiem Vecsaulē, Baldonē un Salaspilī, izvēlējās specializēties oftalmoloģijā. Dzīves laikā stažējās Berlīnē, Parīzē un Vīnē. No 1858. līdz 1880. gadam bija Reimersas acu klīnikas direktors. 1881. gadā Valhauers Jelgavā pie Diakonisu slimnīcas nodibināja acu klīniku.